Vispārējās tiesas (ceturtā palāta) 2018. gada 22. novembra spriedums –

Lietuva/Komisija

(lieta T‑508/15)

ELVGF, ELGF un ELFLA – No finansējuma izslēgti izdevumi – Lietuvas izdevumi – Atbalsts priekšlaicīgas pensionēšanās gadījumā – Regulas (EK) Nr. 1257/1999 11. panta 1. punkts – Regulas (EK) Nr. 1698/2005 23. pants – Komerciālās lauksaimniecības darbības veikšanas jēdziens – Saikne ar daļēji naturālās saimniecības jēdzienu

1. Lauksaimniecība – ELVGF finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Attiecīgās dalībvalsts iebildumi – Pierādīšanas pienākums – Sadale starp Komisiju un dalībvalsti (Eiropas Parlamenta un Padomes Regula Nr. 1306/2013) (skat. 52.–55. punktu)

2. Lauksaimniecība – Kopējā lauksaimniecības politika – Savienības iestāžu rīcības brīvība – Pārbaude tiesā – Robežas (skat. 56. punktu)

3. Lauksaimniecība – Kopējā lauksaimniecības politika – ELVGF, ELGF un ELFLA finansējums – Atbalsts lauku attīstībai – Priekšlaicīgas pensionēšanās atbalsta mehānisms – Regula Nr. 1257/1999 un Regula Nr. 1698/2005 – Piešķiršanas nosacījumi – Lauksaimnieciskas darbības veikšana komerciālos nolūkos pirms ekspluatācijas beigšanas – Pienākums veikt faktisku darbību laikposmā pirms izbeigšanas (Padomes Regulas Nr. 1257/1999 11. panta 1. punkta pirmais ievilkums un Nr. 1698/2005 23. panta 2. punkta b) apakšpunkts) (skat. 66.–69. punktu)

4. Lauksaimniecība – Kopējā lauksaimniecības politika – ELVGF, ELGF un ELFLA finansējums – Atbalsts lauku attīstībai – Priekšlaicīgas pensionēšanās atbalsta mehānisms – Regula Nr. 1257/1999 un Regula Nr. 1698/2005 – Piešķiršanas nosacījumi – Lauksaimnieciskas darbības veikšana komerciālos nolūkos pirms ekspluatācijas beigšanas – Vērtēšanas kritēriji (Padomes Regulas Nr. 1257/1999 11. panta 1. punkta pirmais ievilkums un Nr. 1698/2005 23. panta 2. punkta b) apakšpunkts) (skat. 72., 84., 87. punktu)

5. Lauksaimniecība – ELVGF, ELGF un ELFLA finansējums – Grāmatojumu noskaidrošana – Atteikums segt izdevumus, kas radušies sakarā ar Savienības tiesiskā regulējuma piemērošanas pārkāpumu – Trūkumu konstatēšana dalībvalsts ieviestajā kontroles sistēmā – Vienotas likmes korekcijas piemērošana – Samērīguma principa pārkāpums – Neesamība (Eiropas Parlamenta un Padomes Regulas Nr. 1306/2013 52. panta 2. punkts) (skat. 108.–113. punktu)

6. Lauksaimniecība – ELVGF, ELGF un ELFLA finansējums – Grāmatojumu noskaidrošana – Tiesvedība – Samierināšanas procedūra – Samierināšanas iestādes atzinums – Saistoša spēka neesamība (Komisijas Regulas Nr. 885/2006 12. pants) (skat. 114. punktu)

Priekšmets

Prasība, kas ir pamatota ar LESD 263. pantu un ar ko tiek lūgts atcelt Komisijas Īstenošanas lēmumu (ES) 2015/1119 (2015. gada 22. jūnijs), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV 2015, L 182, 39. lpp.), ciktāl ar to Lietuvas Republikai ir noteikta vienotas likmes finanšu korekcija 5 % apmērā, tādējādi izslēdzot summu 1938300,08 EUR apmērā no finansējuma “Priekšlaicīgas pensionēšanās” pasākumam laikposmā no 2010. gada 16. oktobra līdz 2013. gada 15. oktobrim.

Rezolutīvā daļa

1) Prasību noraidīt.